
CONSILIUL  JUDETEAN                 
							                                       

H O T A R A R E

privind aprobarea “Programul de măsuri pentru deszăpezire și  combaterea poleiului  pe  drumurile  județene" 
în  perioada15.11.2012-15.03.2013

Consiliul Judeţean Bistrița-Năsăud, întrunit în ședința  ordinară în prezenţa a 28 consilieri judeţeni;
Avand în vedere:
· expunerea de motive nr. 8825/1 din 28.11.2012 a președintelui Consiliului Județean Bistrița-Năsăud;
· raportul  nr. 8825/2 din 28.11.2012 al Arhitectului șef al județului;
· în  temeiul  prevederilor art. 7, art. 22 și art. 40 din  Ordonanța Guvernului României nr. 43/1997, republicată, privind regimul drumurilor;
- prevederile  Ordinului nr. 1025/2011 pentru aprobarea reglementării tehnice "Normativ privind prevenirea şi combaterea înzăpezirii drumurilor publice", indicativ AND 525-2011;
· prevederile Documentului de avizare nr. 93/2074/2004 al Companiei Naționale de Autostrăzi și Drumuri Naționale din România privind avizarea Normativului privind  lucrările  de  întreținere și  reabilitare a drumurilor  publice, indicativ AND 554-2004;
· raportul nr. IC/8837 din 28.11.2012 al Comisiei de urbanism.
În temeiul prevederilor art. 91 şi art. 97 din Legea nr. 215/2001 privind administraţia publică locală, republicată, cu modificările şi completările ulterioare,

H O T Ă R Ă Ș T E:

	Art.1. Se aprobă ”Programul de măsuri pentru deszăpezire și  combaterea poleiului pe drumurile județene” în perioada15.11.2012-15.03.2013 , potrivit  Anexei  care  face  parte  integrantă  din  prezenta  hotărâre.
	Art.2.  Prezenta  hotărâre  a  fost  adoptată  cu  un  număr  de 27 voturi ”pentru’’.

Art.3. Cu ducere la îndeplinire a prevederilor prezentei hotărâri se încredinţează Arhitectul șef al județului, Serviciul administrare drumuri  județene, lucrări publice din cadrul Consiliului Judeţean Bistrița-Năsăud.

Art.4. Prezenta hotărâre se comunică de către Serviciul comunicare, relaţii publice şi relaţii externe cu:
· Arhitectul șef al județului;
· Direcţia economică;
· Inspectoratul Județean de Poliție Bistrița-Năsăud.
· Instituţia Prefectului judeţul Bistrița-Năsăud.




PREȘEDINTE,
EMIL RADU MOLDOVAN

